अखिलेश्वर महादेव मन्दिर

अखिलेश्वर महादेव मन्दिर, भारतीय राज्य उत्तर प्रदेश के मुजफ्फरनगर जनपद की तहसील सदर के ग्राम आखलौर में स्थित है, जो बेहद प्राचीन मन्दिर है, स्थापत्य वस्तु शैली के आधार पर इस मन्दिर की तिथि 12 वीं 13 वीं शताब्दी निर्धारित किया जा सकती है। स्थानीय मान्यता के अनुसार इस मन्दिर में अवस्थित शिवलिंग स्वयं प्रकट हुआ था तथा इस स्थान का नाम अखिलेश्वर महादेव के नाम से अखलौर पड़ा, जो कालान्तर में आखलौर के नाम से जाना जाने लगा, इस मन्दिर में असंख्य श्रद्धालु सावन माह में अखिलेश्वर महादेव को अभिषेक करते हैं और इस दौरान मन्दिर में श्रद्धालुओं का तांता लगा रहता है।